116 
Topkam falder mod Syd ret jævnt af mod Strædet, saaledes at 
den yderste Pynt, Europa Point, kun er en Snes Meter høj, 
men mod Nord er Affaldet ned mod den lave, sandede Tange, 
der danner Forbindelsen med Spanien, næsten lodret. Byen 
ligger snævert og tæt trængt ved den vestlige Skraanings Eod, 
og udenfor Byportene er velpleiede Parker og Haver med Villaer 
i. Befæstningsværkerne ser man kun lidt til, men de talrige 
store Kasernebygninger, den store Elaadehavn med de mange 
Orlogsskibe og de mægtige Skibsværfter, vidner om Stedets 
strategiske Betydning. 
XI. 
Nordsøen, 22. September 1910. 
I Nat tog vi udfor Dover vor sidste Station, saa nu er de 
videnskabelige Indsamlinger og Observationer afsluttede for dette 
Togts Vedkommende. Vor Eærd i de to sidste Uger, siden vi 
gik ud gennem Gibraltarstrædet, har været lige saa vellykket 
som den øvrige Del af Togtet. Hovedformaalet paa denne Rute — 
fra Gibraltar langs den spanske Halvøs Vestside, tværs over 
den spanske Sø til Brest og derfra gennem Kanalen — har 
været at gentage de Stationer, som blev tagne paa vor Udrejse 
og paa ,,Thor u s Vintertogt for snart henimod to Aar siden. 
Det havde nemlig naturligvis sin store Værdi at faa at vide, om 
Dyrelivet paa de samme Steder var ens til forskellig Tid eller, 
hvis der var Variationer, da at udfinde, hvordan og hvornaar 
disse skete og hvori de bestod. Det gjaldt særlig at skaffe et 
saa godt Materiale som muligt til en Sammenligning mellem 
Dyrelivet i Middelhavet og det i Atlanterhavet, specielt i den 
Del af det sidste, som grænser op til Europas Vestkyst. 
Vi tog først en Række Stationer tværs over Indgangen til 
Gibraltarstrædet og gik derpaa nordpaa, idet vi underveis anløb 
Lis sa bon og la a dér et Par Døgn. Lissabon er en smuk By, 
der har brede og lige Gader; den er jo i sin nuværende Skik¬ 
kelse ogsaa forholdsvis ung og nyanlagt. Særlig imponerende 
virker den brede og lange Avenida de Liberdad, der er smukt 
beplantet. Klimaet her i Portugal er jo særdeles gunstigt for 
Plantevæxt; her er rigelig Nedbør i Modsætning til de andre 
Middelhavslande og alligevel en betydelig Sommervarme — samt 
